**VAP**

Výstavy psov – spoznámkovaný priebeh výstav psov– prihlásenie psa na výstavu, samotný priebeh výstavy, pomôcky na výstavu. Rozdiely vystavovania veľkých a malých plemien. Ako sa vystavujú nemecké ovčiaky. PODMIENKY PRIHLÁSENIA A AKO PREBIEHAJÚ SÚŤAŽE NAJKRAJŠIE PÁRY, CHOVATEĽSKÉ SKUPINY, JUNIOR HANDLING, NÁRODNÉ PLEMENÁ. Vypísať podmienky jednotlivých šampionátov pre Slovensko a porovnať s Českou republikou. (aké sú v čr šampiónaty a podmienky)

Minule ste si mali toto spoznákovať a poslať tieto poznámky na e-mail : mich.chrenova@gmail.com **do18.4.2020**

Nová úloha **do 20.4.2020** plemená podrobne afgánsky chrt, americký bezsrstý teriér, dlhosrstá kólia – história plemena a história chovu plemena na Slovensku, povaha, štandard, podmienky na uchovnenie danných plemien a aspoň 2 chovateľské stanice napísať názvy chovateľských staníc na Slovensku aké sú a 2 zahraničné chovateľské stanice.

Napíšte rozdiely medzi spevavcami a papagájmi. Kedy sa začala história chovu papagájov? (podrobnejšie rozpísať). Spracovať druhy amadina gouldova, kardinál červený, astrild vlnkovaný, zebrička austrálska, panenka hnedoprsá, astrild bielolíci. Zistiť ako sa pohybujú ceny jednotlivých druhov – pásomník dlhochvostý, pestúnka japonská, kanárik, zebrička austrálska, astrild vlnkovaný. Ku všetkým druhom nájsť obrázky druhov a dať obrázok a pod obrázok napísať názov druhu.

Ak máte poznámky v zošite môžete ich odfotiť (tak aby sa to dalo čítať a nebolo to rozmazané) alebo vo worde napísané.

**Exotické vtáky**

Delia sa na spevavce a papagáje.

**Spevavce:**

**Pestúnka japonská (*Lonchura striata domestica*)** - Pôvod petrúnky japonskej je záhadou, pretože vo voľnej prírode sa nevyskytuje. Predpokladá sa, že je výsledkom selektívneho kríženia uskutočneného pred storočiami v Číne medzi mníškou bronzovou (Lonchura striata) a iným príbuzným druhom. Záznamy dokumentujú výskyt týchto vtákov v Japonsku asi v 16. Storočí. V Európe sa prvýkrát objavili roku 1860. Dnes sa tieto vtáky chovajú po celom svete a radia sa medzi najpopulárnejšie pinky. Sú veľmi cenené ako náhradní rodičia austrálskych piniek, napr. amadiny Gouldovej, ktoré nezvyknú byť spoľahlivými rodičmi. Vyskytujú sa v rôznych farebných mutáciách – gaštanová hnedá, čokoládová hnedá, biela. Priemerná dĺžka života je 5 rokov. Pohlavie dokáže určiť iba odborník; samčeky spievajú. Mladé vtáky sú výraznejšie sfarbené a spodnú časť tela majú svetlejšiu ako dospelé. Pestúnke sa podáva štandardnú zmes pre pinky a zelenú potravu. Je vhodné občas krmivo doplniť o postrúhanú mrkvu, zelené krmivo, vaječnú zmes, hmyz, grit. Sú to prirodzené mierne otužilé a spoločenské vtáky, takže budú pokojne prebývať v záhradnom aviáriu spoločne s astrildami a inými malými pinkami. Sú nenáročné a vhodné na chov v malej klietke. Páriku, ktorý sa chystá hniezdiť treba zabezpečiť vhodný stavebný materiál na hniezdo, napr. suchú trávu alebo mach, prípadne náhradný materiál z obchodu pre chovateľov. Nemajú sa dávať do klietky spolu s panenkami, pretože sa môžu navzájom krížiť. Inkubácia trvá 12 dní; mláďatá opúšťajú hniezdo vo veku 21 dní.

**Pásomník dlhochvostý (*Poephila acuticauda*)** – nazýva sa aj amadina ostrochvostá. Miestom jej prirodzeného výskytu je Severná Austrália. Žije tu vo svetlých savanách s porastmi eukalyptov, v ktorých vrcholkoch si obvykle stavia hniezda. Hniezdo guľovitého tvaru s až dvadsať cm dlhým trubicovitým vchodom využíva táto amadina nielen v čase hniezdenia, ale aj ako obydlie, po celý rok. Vo vnútrozemí, na miestach, kde stromy nie sú, žije iba na kríkoch. Do Európy bola dovezená už koncom 19. storočia ale dlho sa jej v zajatí nedarilo a často hynula. Dnes patrí medzi najobľúbenejšie a najrozšírenejšie astrildovité vtáky, ktoré možno s úspechom chovať aj v metrovej klietke. Vhodnejšie sú však voliéry. Od jari do jesene môže byť vonku, v zime však len vo vykurovaných priestoroch. Živí sa drobnými semenami - suchými i naklíčenými, zeleným krmivom, ale i hmyzom a vajcovou miešaninou.

**Ryžovník sivý (Padda oryzivora) -** Ryžovník sivý sa pôvodne vyskytoval pravdepodobne len na Jáve a na blízkom ostrove Bali, dnes je však rozšírený na väčšine územia juhovýchodnej Ázie. V bielej podobe bol známy už v dávnej minulosti; objavil sa asi v Číne, pred viac ako 400 rokmi. Dobre sa ujalo niekoľko príťažlivých farebných variantov, medzi ktorými je čisto biela a plavá forma. Je zaujímavé, že farebné mutácie sa rozmnožujú omnoho ochotnejšie ako normálne sfarbené vtáky. Priemerná dĺžka života je 7 rokov. Pohlavie dokáže určiť iba odborník; samčeky spievajú. Samička má zvyčajne bledšie sfarbený zobák. Podrobnosti rozmnožovania: inkubácia trvá 14 dní; mláďatá opúšťajú hniezdo vo veku 28 dní Mladé vtáky majú tmavé zobáky; perie na hrudi je pásikavé. Ryžovník obľubuje obyčajné semená pre kanáriky a proso, spolu s nelúpanou ryžou a zelenou potravou. Tieto vtáky môžu žiť v záhradných aviáriách počas celého roka – ak sú dostatočne aklimatizované a majú k dispozícii kryté a suché priestory s bidlami. Nemajú sa chovať s mäkkozobými astrildami, majú totiž sklony zastrašovať malé vtáčiky. Vyskytuje sa agresivita. Na zaistenie čo najlepšieho chovateľského úspechu treba ryžovníka sivého chovať v skupinách oddelených od iných vtákov. Niekedy sa stáva, že iba dominantný pár sa pokúsi vysedieť mláďatá. Zabezpečte dostatok rôznych miest na hniezdenie a hojnosť materiálu na stavbu.

**Kanárik (Serinus Canaria domesticus)** Kanárik domáci je potomkom kanárika divého /Serinus canaria/, žijúceho voľne vo svojej domovine, ktorou je španielske súostrovie. Na rozdiel od nenápadne sfarbeného kanárika divého, je kanárik domáci vyšľachtený a poznáme ho v rôznych farbách, postavách a hlasových prejavoch – speve. Podľa toho sa kanáriky delia na spevné, postavové a farebné. Farba peria sa mení v závislosti od potravy vtáka. Dá sa ovplyvniť len v čase, keď je perie prekrvované. Konce krídel a chvost sú často svetlejšie ako ostatné telo. Kanáriky sú aktívne, hašterivé a maškrtné, poskakujú po konárikoch, radi lietajú. Sú veselé, ich hlasový prejav aj mimo spevu, budia dojem radosti a hravosti, rýchlo si zvykajú na nové prostredie, ľudí, ako aj na iné domáce zvieratá, pred ktorými je potrebné ich chrániť. Radi sa kúpu a to niekedy aj viac krát za deň, preto je potrebná kúpeľnička s častou výmenou vody. Priemerná dĺžka života je 10 rokov. Pohlavie dokáže určiť iba odborník; samčeky spievajú. Mladé vtáky sa podobajú sa na dospelé jedince. Kŕmia sa špeciálnou zmesou pre kanáriky, zloženou z lesknice, repky olejnej, nigeru, lúpaného ovsa, pšenice, ľanového semena, senegalského prosa atď. Môže sa podávať aj naklíčené krmivo, strúhaná mrkva, jablko, uhorka, paprika, paradajky, ovsené vločky, sušené ráčiky, vaječná zmes, nepostrekovaný umytý šalát, púpavové listy a kvety, skorocel, pŕhľava, hrozno, melón, jarabiny, maliny, čerešne atď. Pre dostatočný príjem minerálov a stopopvých prvkov je vhodná sepiová kosť, grit na trávenie a piesok aj na dno klietky Počas preperovanie je dobré doplniť krmivo podľa farby kanárika. Pre žltú – luteín, napr. zelené krmivo, vaječný žĺtok a semená burín. Pre červenú – krúpy a niger spolu s postrúhanou mrkvou a zvláštnou mäkkou potravou neobsahujúcou vajcia. Najlepšie sfarbenie sa dosiahne použitím rôznych farbiacich preparátov. Najkrajšie sa vynímajú na dennom svetle v záhradných aviáriách, kde sa môžu vďaka otužilosti po aklimatizácii prechovávať celý rok. Potrebujú na hniezdenie okrúhle hniezdo. Inkubácia trvá 14 dní; mláďatá opúšťajú hniezdo vo veku 14 dní.

**Kanárik žltočelý (Serinus mozambicus) –** nazývaný zvonohlík mozambický. Miestom jeho prirodzeného výskytu je juho - východná Afrika, kde obýva najmä rozsiahle stepi a savany. Zdržuje sa prevažne na zemi a zbiera tu semienka rôznych travín. Hniezda si stavia na stromoch a kríkoch. Sú malé, hlboké a dôkladne urobené. Samička znáša 4 - 6 vajec, na ktorých sama sedí 13 dní, zatiaľ čo samec spieva po okolí. Mladé kŕmia obaja rodičia, a tieto vylietajú z hniezda po 16 - 18 dňoch. Chovať ich možno aj vo väčších klietkach, ale ideálna je záhradná voliéra. Tu môžu byť chované s inými, nepríbuznými vtákmi, najmä s astrildami. Na obdobie mrazov ich treba presunúť do mierne temperovanej miestnosti. Kŕmia sa zmesou pre kanáriky,
ktorá obsahuje prevažne repku, lesknicu, proso, lúpaný ovos, mak, šalátové semienko. Pridávame zelené krmivo, trávové klásky, máčané piškóty a ovocie.

**Zebrička austrálska (Taeniopygia guttata)**

**Amadina gouldova (Erythrura gouldiae)**

**Kardinál červený (Cardinalis cardinalis)**

**Astrild vlnkovaný (Estrilda astrild)**

**Astrild bielolíci (Taeniopygia bichenovii)**

**Panenka hnedoprsá (lonchura castaneothorax)**